Борис Младенов-Young
Разходката за стария човек…

chitanka.info

Разходката за стария човек

не само е полезна, но приятна;

за много болести се смята лек

и също важно е, че е безплатна.

Две мили всеки ден или през ден,

а само час и нещо ще ти вземе

и после ободрен и освежен

за други дейности ще имаш време.

Но както всичко тленно в този свят

и те са кратък, временен дар божи;

ще почне старостта да те тревожи —

гръбнак и стави ще те заболят

и свит на две пред малкия екран

до гроб ще се окажеш прикован!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.